CELEX: 32011D0855
Language: hu
Date: 2011-12-15 00:00:00
Title: 2011/855/EU: A Bizottság végrehajtási határozata ( 2011. december 15. ) a vadon élő állatoknál előforduló száj- és körömfájás felszámolására irányuló, 2011–2012. évi, egyes délkelet-bulgáriai intézkedésekhez nyújtott uniós pénzügyi hozzájárulásról (az értesítés a C(2011) 9225. számú dokumentummal történt)

|

32011D0855

2011/855/EU: A Bizottság végrehajtási határozata ( 2011. december 15. ) a vadon élő állatoknál előforduló száj- és körömfájás felszámolására irányuló, 2011–2012. évi, egyes délkelet-bulgáriai intézkedésekhez nyújtott uniós pénzügyi hozzájárulásról (az értesítés a C(2011) 9225. számú dokumentummal történt)  

Hivatalos Lap L 336 , 20/12/2011 o. 0075 - 0080

		A Bizottság végrehajtási határozata( 2011. december 15.)a vadon élő állatoknál előforduló száj- és körömfájás felszámolására irányuló, 2011–2012. évi, egyes délkelet-bulgáriai intézkedésekhez nyújtott uniós pénzügyi hozzájárulásról(az értesítés a C(2011) 9225. számú dokumentummal történt)(Csak a bolgár nyelvű szöveg hiteles)(2011/855/EU)AZ EURÓPAI BIZOTTSÁG,tekintettel az Európai Unió működéséről szóló szerződésre,tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra [1], és különösen annak 8. cikke (2) bekezdésére, 14. cikke (4) bekezdésének második bekezdésére, 20. és 23. cikkére, 31. cikke (2) bekezdésére, 35. cikke (2) bekezdésére és 36. cikke (2) bekezdésére,mivel:(1) A száj- és körömfájás a vadon élő és háziasított, hasított körmű állatok kiemelten fertőző vírusos betegsége, amely súlyosan érinti az állattenyésztés jövedelmezőségét, továbbá zavart okoz az Európai Unión belüli kereskedelemben és a harmadik országokba irányuló kivitelben.(2) A száj- és körömfájás járvány kitörése esetén fennáll annak a veszélye, hogy a kórokozó átterjed az érintett tagállamon belül a fertőzésre fogékony fajba tartozó állatokat tartó más gazdaságokra, illetve a fertőzésre fogékony élő állatok vagy az azokból készült termékek kereskedelmével más tagállamokra és harmadik országokra is.(3) A ragadós száj- és körömfájás elleni védekezésre irányuló közösségi intézkedésekről, valamint a 85/511/EGK irányelv és a 89/531/EGK és a 91/665/EGK határozat hatályon kívül helyezéséről és a 92/46/EGK irányelv módosításáról szóló, 2003. szeptember 29-i 2003/85/EK tanácsi irányelv [2] meghatározza azokat az intézkedéseket, amelyeket a betegség kitörése esetén a tagállamoknak a vírus továbbterjedésének megelőzése érdekében sürgősen végre kell hajtaniuk.(4) A 2009/470/EK határozat meghatározza azokat az eljárásokat, amelyek az egyes állat-egészségügyi intézkedésekhez – beleértve a biztonsági intézkedéseket is – nyújtható közösségi pénzügyi hozzájárulást szabályozzák. Az említett határozat 14. cikkének (2) bekezdése szerint a tagállamok a száj- és körömfájás felszámolását célzó bizonyos intézkedések költségeinek fedezésére pénzügyi hozzájárulásban részesülhetnek.(5) 2011-ben Bulgáriában több ízben száj- és körömfájás tört ki, és e járvány előfordulását észlelték az erre a betegségre fogékony, vadon élő állatoknál is. A bolgár hatóságok az Élelmiszerlánc- és Állategészségügyi Állandó Bizottság rendszeres tájékoztatása, valamint a Bizottság és a tagállamok számára a járványügyi helyzettel kapcsolatos fejleményekről benyújtott jelentések által bizonyítani tudták, hogy a 2003/85/EK irányelvben előírt védelmi intézkedéseket hatékonyan végrehajtották.(6) A bolgár hatóságok ennélfogva a 2009/470/EK határozat 14. cikkének (2) bekezdésében, valamint a 2005/349/EK bizottsági rendelet [3] 6. cikkében előírt intézkedések tekintetében teljes mértékben eleget tettek valamennyi technikai és igazgatási kötelezettségüknek.(7) A 2003/85/EK irányelv 85. cikke (3) bekezdésének megfelelően, amint Bulgária illetékes hatósága megerősítette a száj- és körömfájás vadon élő állatokban való első előfordulását, alkalmazta az irányelv XVIII. mellékletének A. részében előírt intézkedéseket a betegség terjedésének visszaszorítása érdekében.(8) Tekintettel arra, hogy a száj- és körömfájás olyan területeken jelent meg, ahol egyaránt élnek vadon élő és háziasított, hasított körmű állatok, először fordult elő, hogy egy tagállam tervet dolgozott ki a száj- és körömfájás vadon élő állatoknál való előfordulásának felszámolására a fertőzöttnek nyilvánított területeken, és meghatározta azokat az intézkedéseket, amelyek az ezeken a területeken található gazdaságokra irányulnak, a 2003/85/EK irányelv XVIII. melléklete B. részének megfelelően.(9) A száj- és körömfájás vadon élő állatokban való előfordulásának megerősítését követő kilencven napon belül, 2011. április 4-én Bulgária tervet nyújtott be, amely a Burgasz, Jambol és Haszkovo régiók egyes részeiben a vadon élő állatoknál előforduló száj- és körömfájás felszámolására irányult.(10) A Bulgária által benyújtott terv Bizottság által végzett értékelése után a Bizottság elfogadta a Bulgáriában a vadon élő állatokban előforduló ragadós száj- és körömfájás felszámolására irányuló terv jóváhagyásáról szóló, 2011. augusztus 5-i 2011/493/EU bizottsági végrehajtási határozatot [4].(11) Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet 75. cikkével [5], valamint az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet [6] 90. cikkének (1) bekezdésével összhangban az uniós költségvetésből a kiadásokra vállalt kötelezettségeket az intézmény vagy az intézmény által ráruházott hatáskörökkel rendelkező hatóságok által elfogadott olyan finanszírozási döntésnek kell megelőznie, amely meghatározza a kiadásokkal járó tevékenységek alapvető elemeit.(12) A száj- és körömfájás sajátos délkelet-balkáni járványügyi helyzetét figyelembe véve meg kell határozni annak az uniós pénzügyi támogatásnak a mértékét, amely azon költségekhez nyújtható, amelyek Bulgária számára felmerültek a bulgáriai, vadon élő állatoknál előforduló száj- és körömfájás felszámolására irányuló terv egyes részeinek végrehajtása során.(13) Az ezen határozat által megállapított mértékben a következő tevékenységeket finanszírozzák: sürgős felügyeleti tevékenységek, beleértve a nemzeti referencialaboratórium fejlesztését is, amely a térségbeli azon kevés laboratóriumok egyike, amely elegendő tapasztalattal rendelkezik a száj- és körömfájás diagnózisában; az állat-egészségügyi információs rendszer fejlesztése, amelynek célja, hogy a felügyeleti adatokat és az állatok mozgásának ellenőrzését integrálja; tisztítási és fertőtlenítési intézkedések és a nyilvánosságnak intézett tájékoztató kampányok. Ezen intézkedések növelik az Unión belül rendelkezésre álló, a jövőben felmerülő hasonló esetekben alkalmazható szaktudást.(14) Pénzügyi ellenőrzés tekintetében a közös agrárpolitika finanszírozásáról szóló, 2005. június 21-i 1290/2005/EK tanácsi rendelet [7] 9., 36. és 37. cikke alkalmazandó.(15) Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,ELFOGADTA EZT A HATÁROZATOT:1. cikk(1) A Délkelet-Bulgáriában a vadon élő állatoknál megjelent száj- és körömfájás felszámolása érdekében a 2009/470/EK határozat 8. cikkének, 14. cikke (4) bekezdésének c) pontja, 19. cikkének, 22. cikkének, 31. cikke (1) bekezdésének, 35. cikk (1) bekezdésének és 36. cikke (1) bekezdésének értelmében Bulgária által 2011-ben hozott és a Bizottság 2011/493/EU határozata által jóváhagyott felszámolási tervnek megfelelő intézkedések Bulgáriára háruló költségeinek fedezésére e tagállam számára uniós pénzügyi hozzájárulás nyújtható.Az első bekezdés a költségvetési rendelet 75. cikke értelmében finanszírozási határozatnak minősül.(2) Az uniós hozzájárulás teljes összege nem haladhatja meg a 890000 EUR-t.(3) Kizárólag a mellékletben feltüntetett, 2011. április 4. és 2012. április 3. között végrehajtott intézkedésekkel kapcsolatban felmerülő, Bulgária által 2012. augusztus 5. előtt kifizetett költségek támogathatók uniós pénzügyi hozzájárulás révén történő társfinanszírozással, legfeljebb a mellékletben feltüntetett különböző kezdeményezéseknek megfelelő százalékos arányban.2. cikk(1) Bulgária azon kiadásokat, amelyekre uniós pénzügyi hozzájárulást kérelmez, EUR-ban, hozzáadottérték-adó és más adók nélkül adja meg.(2) Ha Bulgária kiadásai nem EUR-ban merültek fel, akkor Bulgáriának EUR-ra átszámítva kell a kiadásokat megadnia; az átszámítást az Európai Központi Bank által annak a hónapnak az első napja előtti utolsó kereskedelmi napon jegyzett árfolyamon kell elvégeznie, amely hónapban a tagállam a kérelmet benyújtja.3. cikk(1) Az 1. cikkben említett terv megvalósítására irányuló uniós pénzügyi támogatást meg kell adni, amennyiben Bulgária:a) hatékonyan végrehajtja az 1. cikkben említett felszámolási tervet az uniós jogszabályok vonatkozó rendelkezéseinek megfelelően, a 2003/85/EK irányelvet, valamint a versenyjogi és a közbeszerzési szerződések elbírálására vonatkozó jogszabályokat is beleértve;b) legkésőbb 2012. január 31-ig eljuttatja a Bizottsághoz a felszámolási terv technikai megvalósításáról szóló időközi jelentést a 2003/85/EK irányelv XVIII. melléklete B. részének (5) bekezdésének megfelelően, a 2011. április 4. és 2011. december 31. közötti időszakra vonatkozó időközi pénzügyi jelentést mellékelve;c) legkésőbb 2012. szeptember 15-ig benyújtja a Bizottsághoz a felszámolási program technikai végrehajtásáról szóló záróbeszámolót, az általa fizetett költségek, valamint a 2011. április 4-től 2012. április 3-ig terjedő időszakban elért eredmények igazolásával együtt;d) nem nyújt be egyéb uniós hozzájárulásra vonatkozó további kérelmet a mellékletben említett intézkedésekre, és előzetesen sem nyújtott be ilyen kérelmeket.(2) Amennyiben Bulgária nem teljesíti az (1) bekezdésben foglaltakat, a Bizottság a jogsértés jellegét és súlyosságát, valamint az Uniót érő pénzügyi veszteséget figyelembe véve csökkentheti az uniós pénzügyi hozzájárulást.4. cikk(1) Bulgária biztosítja, hogy az illetékes hatóság az 1. cikkben említett, uniós pénzügyi támogatásban részesülő tevékenységekhez kapcsolódó igazoló dokumentumok, különösen a számlák, a fizetési igazolások, a jelenléti ívek, valamint a mintaszállításra és a kiküldetésekre vonatkozó dokumentumok hitelesített másolatát hét évig megőrzi.(2) Bulgária költségelszámolási rendszerében rögzíti a Bizottsághoz benyújtott kiadásokat, és ellenőrzési célokból hét évig minden eredeti dokumentumot megőriz.(3) Az (1) bekezdésben említett igazoló dokumentumokat kérésre be kell nyújtani a Bizottsághoz.5. cikkEnnek a határozatnak a Bolgár Köztársaság a címzettje.Kelt Brüsszelben, 2011. december 15-én.a Bizottság részérőlJohn Dallia Bizottság tagja[1] HL L 155., 2009.6.18., 30. o.[2] HL L 306., 2003.11.22., 1. o.[3] HL L 55., 2005.3.1., 12. o.[4] HL L 203., 2011.8.6., 32. o.[5] HL L 248., 2002.9.16., 1. o.[6] HL L 357., 2002.12.31., 1. o.[7] HL L 209., 2005.8.11., 1. o.--------------------------------------------------MELLÉKLETAz 1. cikkben említett, a délkelet-bulgáriai, vadon élő állatoknál előforduló száj-és körömfájás felszámolását célzó tervnek megfelelően, 2011. április 4. és 2012. április 3. között végrehajtott intézkedések költségeTevékenység | A jóváhagyott tervben szereplő intézkedés | Specifikáció | Egységek száma | Egységnyi költség (EUR) | Összesen (EUR) | Az uniós hozzájárulás százalékos aránya (%) |1.Felügyelet | 1.1.Laboratóriumi vizsgálatháziállatok | Vizsgálat: ELISA NSP | 2000 | 3,00 | 6000 | 100 |Vizsgálat: ELISA antitest – "О" típus | 21024 | 3,50 | 73584 | 100 |RT-PCR | 2000 | 15,00 | 30000 | 100 |ELISA Ag | 2000 | 10,00 | 20000 | 100 |Részösszeg | | | | 129584 | |1.2.Mintavételháziállatok | Vákuumcsövek | 21024 | 0,50 | 10512 | 100 |Szervmintavételi csövek | 2000 | 0,50 | 1000 | 100 |Részösszeg | | | | 11512 | |1.3.Laboratóriumi vizsgálatvadon élő állatok | Vizsgálat: ELISA NSP | 480 (282) | 3,00 | 1440 | 100 |Vizsgálat: ELISA antitest – "О" típus | 480 (282) | 3,50 | 1680 | 100 |RT-PCR | 400 (282) | 15,00 | 6000 | 100 |ELISA Ag | 400 | 10,00 | 4000 | 100 |Részösszeg | | | | 13120 | |1.4.Mintavételvadon élő állatok | Vákuumcsövek | 282 | 0,50 | 141 | 100 |Szervmintavételi csövek | 200 | 0,50 | 100 | 100 |Részösszeg | | | | 241 | |1.5.Vadon élő állatok elfogása | Vaddisznócsapdák | 7 | 500,00 | 3500 | 100 |1.6.Vadon élő állatok és gazdátlan háziállatok célzott vadászata és elfogása | Munkaerő (napi fizetés) | 4650 | 22,00 | 102300 | 100 |Lövedékek | 400 | 2,00 | 800 | 100 |Egyéb költségek | 153 | 50,00 | 7650 | 100 |1.7.Egyéb költségek: a minták összegyűjtése és laboratóriumba szállításaházi- és vadon élő állatok | Heti szállítás | 52 | 100,00 | 5200 | 100 |Részösszeg | | | | 119450 | |1.8.Háziállat-állományok klinikai vizsgálata:munkacsoport, valamint mintavételi nyomonkövethetőségi ellenőrzések és a központi adatbázis online frissítése3, négy szakértőből álló csoport | Munkaerő (fizetések + napidíj/éj) havonta és szakértőnként | 12 (365 + 700) | 1065,00 | 153360 | 100 |Védőöltözet | 6240 | 5,00 | 31200 | 100 |Egyéb költségek: szállítás bérelt autóval | 3 | 9000,00 | 27000 | 100 |A központi adatbázishoz történő valós idejű hozzáférés: | |Elegendő memóriával rendelkező, nagysebességű hordozható számítógéppel és GPS berendezéssel | 3 | 1000,00 | 3000 | 100 |Mobiltelefonokkal | 3 | 500,00 | 1500 | 100 |Részösszeg | | | | 216060 | |2.Tisztítás és fertőtlenítés | 2.1.Tisztítás és fertőtlenítés | Az útszéli ellenőrző helyek fertőtlenítése (felállítás) | 16 | 200,00 | 3200 | 100 |Az útszéli ellenőrző helyek fertőtlenítése (karbantartás) | 17 | 200,00 | 3400 | 100 |A munkacsoport gépjárműveinek fertőtlenítése | 3 | 200,00 | 600 | 100 |Részösszeg | | | | 7200 | |3.A nemzeti referencialaboratórium fejlesztése | 3.1.A nemzeti referencialaboratórium száj- és körömfájásra irányuló kapacitásának erősítése | Gépek, felszerelés és fogyóeszközök | | | 128000 | 100 |Részösszeg | | | | 128000 | |4.Állat-egészségügyi információs rendszer | 4.1.A VetIS adatbázis fejlesztése és a laboratóriumi adatrendszerbe történő integrálása | Hardver, szoftver és programozás | | | 957000 | 25 |Részösszeg | | | | 239250 | |5.Tájékoztató kampány | 5.1.Tájékoztató kampány | Évi 12 találkozó területenként, prospektusok és egyéb tájékoztató anyagok | 36 | 500,00 | 18000 | 100 |Részösszeg | | | | 18000 | || Összesen | | | | 882417 | |--------------------------------------------------